Turicum
Antiquitus Turicum et postea saepius Tigurum e pago Tigurino a Caesare memorato sic appellatum (alia nominaː Zuricum vel Turegnum vel Duregum, germanice Zürich), urbs circiter 392 000 incolarum, qui Turicenses nominantur, caput rei publicae atque pagi eiusdem nominis est. Turicum urbs opulenta refertaque, maxima Helvetiae est quod ad numerum incolarum et oeconomicas res pertinet. Praesens urbis praefecta est a mense Maio 2009 Corine Mauch.

Historia 
Temporibus antiquis Turicum parva urbs erat. Die 21 Iulii anno Domini 853 Ludovicus Bayeriensis monasterium Turico suae filiae donavit, quod germanice "Fraumünster" nominatum est. Anno 1351 urbs cum pagis Helveticis foedus fecit. Iam anno 1519, Hulderico Zvinglio duce, urbs se ad fidem reformatam convertit.

Res oeconomicae 
Turicum urbs rebus commerciis affluens et propter pecuniae reditus argentariarum opulenta est. Hic maxima bursa Helvetiae sita est.

Turici diaria Novum Diarium Turicense (Germanice  Neue Zürcher Zeitung) et Tages Anzeiger edituntur.

Commeatus 
Turico est Ferrivia strataria e tredecim lineis constituta est. Ferrivia a societate publica  Verkehrsbetriebe Zürich administrata est.

Homines praeclari 
Turici olim vixerunt aut nati sunt et hodie vivunt multi illustres viri atque feminae:

Nati 
 1484 - Uldrychus Zwingli, reformator ecclesiae
 1516 - Conradus Gesnerus, eruditus
 1701 - Ioannes Iacobus Breitinger, philologus
 1741 - Iohannes Caspar Lavater, pastor et philosophus
 1798 - Ioannes Iacobus Meyer, diurnarius et Graeciae liberandae fautor
 1808 - Leopoldus Schmid, theologus et philosophus
 1819 - Godofredus Keller, scriptor
 1825 - Conradus Ferdinandus Meyer, scriptor
 1826 - Augustus Corrodi, scriptor et pictor
 1828 - Rodolphus Koller, pictor (ibidem mortuus anno 1905)
 1911 - Maximilianus Frisch, scriptor (ibidem mortuus anno 1991)
 1917 - Gottfriedus Honegger, pictor (ibidem mortuus anno 2016)
 1941 - Bruno Ganz, histrio
 1946 - Carolus Lewinsky, scriptor
 1948 - Martinus Suter, scriptor

Mortui 
 1565 - Conradus Gesnerus, eruditus
 1783 - Ioannes Iacobus Bodmer, philologus
 1801 - Iohannes Caspar Lavater, philosophus
 1837 - Georgius Büchner, scriptor
 1890 - Godofredus Keller, scriptor
 1901 - Ioanna Spyri, scriptrix
 1941 - Iacobus Joyce, scriptor
 1955 - Thomas Mann, scriptor
 1958 - Volfgangus Pauli, physicus

Notae 

 Turicum (pagus)

Nexus externi

Pinacotheca 

 
Urbes Helvetiae
Urbes Helvetiae Romanae